ในเวลาห้าวันหลังจากเฮอร์ริเคนแคทรินาพัดไป สภาพต่างๆ ในโรงพยาบาล…
ตั้งแต่ผมเป็นแพทย์มา…
ผมไม่เคยพบเจออะไรแบบนั้นเลย
เท่ากับคุณจะบอกว่า
สภาพในโรงพยาบาลนั้นคือสาเหตุที่ มีผู้เสียชีวิตถึง 45 คนเหรอ
ไม่ใช่ๆ ไม่ใช่แค่สภาพในนั้นอย่างเดียว…
ไม่ใช่ว่าสรุปได้ง่ายๆ แบบนั้น
งั้นคุณก็ช่วยอธิบายให้ฟังหน่อยสิ
คือ ในสภาพแบบนั้น และอาจจะเพราะเจอสภาพแบบนั้น
จึงมีการตัดสินใจ ในแบบที่ไม่ควรจะเกิดขึ้นเลย
และเราควรคุยกันเรื่องนั้น
เดินย่ำล้ำลุยน้ำ
เดินย่ำล้ำลุยน้ำ บุตรแห่งพระเจ้า
เดินย่ำล้ำลุยน้ำ
เดินย่ำล้ำลุยน้ำ บุตรแห่งพระเจ้า
เดินย่ำล้ำลุยน้ำ
พระองค์ทรงเสกให้น้ำหมุนวน
คนย่ำล้ำลงแม่น้ำ
คนย่ำล้ำลงแม่น้ำ พระองค์
คนย่ำล้ำลงแม่น้ำ
ลงไปเพื่อภาวนาต่อพระองค์
โอ
เดินย่ำล้ำลุยน้ำ
เดินย่ำล้ำลุยน้ำ บุตรแห่งพระเจ้า
(สร้างจากหนังสือโดย เชรี ฟิงค์)
เดินย่ำล้ำลุยน้ำ
พระองค์จะทรงเสกให้น้ำหมุนวน
(45 ศพ)
เราเพิ่งเริ่มจะได้ รับทราบข้อมูลที่แท้จริง
เกี่ยวกับยอดผู้เสียชีวิตและความเสียหายจาก มหันตภัยครั้งร้ายแรงสุดในประวัติศาสตร์สหรัฐฯ
เราอาจยังไม่รู้ ข้อมูลยอดผู้เสียชีวิตทั้งหมดอีกหลายวัน
- แต่นับแล้วอาจถึงหลักพัน - ขอร้อง
ผู้ป่วยที่มีความจำเป็นที่สุด จะถูกส่งตัวขึ้นเครื่องบิน
เราอุ้มทารกขึ้นไปถึงลานจอดเฮลิคอปเตอร์
แล้วฉันนั่งเฮลิคอปเตอร์ไปกับเด็กจนถึงบาตันรูจ
สภาพของผู้ประสบภัย ที่เข้ามาหลบอยู่ในซูเปอร์โดมยิ่งแย่ลง
เราไม่ได้กินอะไรมาห้าวันแล้วมั้ง
ที่นี่แย่กว่าคุกอีก อย่างน้อยในคุกก็มีที่ให้ปัสสาวะ
หรือทำธุระอื่นๆ ในห้องน้ำ ที่นี่ไม่มีอะไรเลย
ผู้หญิงคนนี้พลัดกับลูกทั้งสองคน
เธอไม่รู้ว่าลูกอยู่ไหน
ลูกก็ไม่รู้ว่าแม่… ไม่รู้ว่าอยู่หรือตาย
- ท่านประธานาธิบดี… - คำถามสุดท้าย
นี่ผ่านมาสองสัปดาห์แล้ว
ป่านนี้ท่านต้องเห็นภาพรวมอย่างชัดเจน
ถึงสิ่งสำคัญสิ่งหนึ่งที่ผิดพลาดในห้าวันแรก
ผมว่าเรายังมีเวลาอีกเยอะที่จะวิเคราะห์
โดยเฉพาะเรื่องโครงสร้างความสัมพันธ์ ระหว่างฝ่ายบริหารระดับต่างๆ
สิ่งที่ผมคิดว่าคองเกรสควร… ผมแน่ใจเลยว่าคองเกรสควรทำ
แล้วเราจะทำกันเป็นการภายในด้วย
คือต้องตั้งใจ วิเคราะห์การตัดสินใจในจังหวะนั้น
ท่านประธานาธิบดี ขอความชัดเจนในเรื่องหนึ่ง
ไม่ได้ๆ โอเค ขอบคุณ
(แอตแลนตา)
(13 วันหลังเฮอร์ริเคนแคทรินา)
(11 กันยายน 2005)
คุณมาจากเมืองนิวออร์ลีนส์ใช่มั้ย
เอ่อ ที่จริงมาจากบาตันรูจ ห่างกันประมาณหนึ่งชม.
ตอนนั้นที่นั่นโดนพายุหนักมั้ย
ก็ ไม่หนักเท่านิวออร์ลีนส์ แต่…
ก็ นอกจากที่ยังสูบบุหรี่อยู่ สุขภาพส่วนอื่นก็ดี
ไม่พบอะไรผิดปกติเลย
โอเค ขอบคุณครับ หมอ
เรียบร้อยครับ
- สวัสดีครับ - สวัสดี
เราเจอภาพถ่ายตอนที่ดูดฝุ่นใต้เก้าอี้
- เอาวางไว้ให้บนที่นั่งข้างคนขับนะครับ - เอ่อ โอเค ขอบคุณ นี่ครับ
- ขอบคุณครับ - เอ้า เอาไปสองเลย
- บุตช์ - ไง
- ดื่มอะไรหน่อยมั้ยคะ - ไม่ๆ ไม่เอาละ เอ็มม่า ขอบคุณนะ
ทุกคน เป็นยังไงบ้าง
เขาว่าไงบ้าง
ก็ ปรากฏว่าร่างกายผมไม่มีอะไรผิดปกติ
งั้นก็ดีสิ
นี่… คืนนี้เอาเป็นว่า เราไปดินเนอร์กันแค่สองคนดีมั้ย
บุตช์… ฉันอยากอยู่กับครอบครัวเรามากกว่า ถ้าคุณโอเค
ได้ คุณเอาไงก็เอางั้น
คิดจะทำอะไรกันเนี่ย
ก็ คุณเลือกได้ว่า จะกินแคสเซอโรลจานไหนจากแปดจาน
อ้าว เวร
ให้ตาย ดะ… เดี๋ยวนะ ลิน
อาร์เธอร์ แชฟเฟอร์
ครับ รอได้
ครับผม
ขอบคุณครับ
เราก็…
ก็ยังพอไหวครับ ใช่
ก็ ขอบคุณมากครับ
ก็ ตอนนี้ผมอยู่กับครอบครัวที่แอตแลนตา แต่มะรืนนี้ผมไปหาคุณได้นะ
นี่มัน… ไม่ๆ ไม่มีปัญหาเลย
ก็ได้ โอเค งั้นเจอกัน
(บาตันรูจ)
(โมเต็ล)
ค่ะ ท่าน
ท่านอัยการพร้อมพบคุณแล้วค่ะ
ขอบคุณ
- บุตช์ ดีใจที่ได้เจอ - เช่นกันครับผม
งั้น คุณเป็นยังไงบ้าง
ก็ อย่างที่รู้ ดีเท่าที่จะดีได้ แต่ก็แล้วแต่วันไป
ผมเข้าใจจริงๆ คุณพ่อของผมเพิ่งเสียเมื่อพฤษภา ท่านอายุ 92 ปี
ดูแลท่านจนนาทีสุดท้าย
ผมรู้ว่ามันไม่เหมือนกัน แต่…
ครับ
แต่นั่นแหละ
ตลอดสองสัปดาห์ตั้งแต่พายุเข้า
ข่าวที่ออกในโทรทัศน์มีแต่เรื่องที่เล่ากันไม่จบสิ้น
เรื่องสยองจากความโหดร้าย ภายใต้ฉากของการใช้อำนาจหน้าที่
ผมกำลังสนใจอยากดูรายละเอียดเรื่องที่เกิดขึ้น
ดูเหมือนจะมีการละเลยต่อหน้าที่จนน่าเกลียด เกิดขึ้นทั่วไปหมด
แต่ที่หนักที่สุด ผมอยากสืบรายละเอียด เรื่องที่เกิดขึ้นในศูนย์การแพทย์เมโมเรียล
เขาพบศพคนไข้ 45 ศพในนั้นเชียวนะ
- ครับ ผมได้ข่าวแล้ว - มากกว่าที่อื่น
คนไข้เสียชีวิต 45 คน
คุณคิดว่ามันสมเหตุสมผลไหม
ถ้าเป็นโรงพยาบาลใหญ่ขนาดนั้น แบบว่า เมื่อดูจากสถานการณ์ที่เกิดขึ้น
อาจมีคนไข้ 45 คนที่ทนไม่ไหวเสียไปเอง
หรืออาจไม่ได้ตายเอง
(กระทรวงยุติธรรมลุยเซียนา)
นั่นแผนกกฎหมายใช่ไหม
- ครับ - สวัสดีครับ
ผมชื่ออาร์เธอร์ แชฟเฟอร์ จากหน่วยสอบทุจริตทางการแพทย์รัฐลุยเซียนา
คุณคือทนายที่รับมอบอำนาจของเทเน็ตรึเปล่า
ไม่ใช่ แต่ผมก็เป็นทนายอยู่ในแผนกนั้น
- โอเค แล้วคุณชื่อ - บาวเวอร์ส จิม บาวเวอร์สครับ
คุณบาวเวอร์ส
เรากำลังสืบสวนเรื่องที่เกิดขึ้นใน โรงพยาบาลเมโมเรียลระหว่างเฮอร์ริเคน
และอยากได้รายชื่อผู้เสียชีวิตทั้งหมดจากคุณ
พร้อมกับสำเนาแผนการรับมือมหันตภัย
โอเค ก่อนที่จะ… ช่วยอธิบายได้ไหมว่าจะเอาไปทำไม
ก็ เราเข้าใจว่ามีคนไข้ 45 คน เสียชีวิตที่โรงพยาบาลของคุณ
ระหว่างที่เฮอร์ริเคนเข้าและเหตุหลังจากนั้น เราอยากทำความเข้าใจว่าเกิดอะไรขึ้น
คุณทราบหรือเปล่าว่ามีการตายเกิดขึ้น
คุณแชฟเฟอร์
ผมจำเป็นต้องตอบว่า หากคุณมีคำถามอะไรก็ตาม
รบกวนส่งมาเป็นลายลักษณ์อักษร
ลายลักษณ์อักษรเหรอ
โอเค แต่คุณมีข้อมูลอยู่ใช่ไหม
อย่างที่บอกครับ รบกวนเขียนเป็นลายลักษณ์อักษร แล้วเราจะตอบ
แล้วคุณจะตอบเราเมื่อไหร่
ทันทีที่ตอบได้
ขอโทษนะครับ มีสายแทรก ขอบคุณครับ
- เวอร์จิเนีย - บุตช์
ไง! ขอบคุณมากที่สละเวลามา
แล้วเควินเป็นไงบ้าง
ก็ดีค่ะ เขาคิดว่าฉันทำงานมากไป ซึ่งก็แน่นอน เรื่องจริง
ฮื่อ
ฉันเสียใจด้วยจริงๆ ตอนได้ข่าวเชลลี่
จินตนาการไม่ออกเลย
ขอบคุณ
คุณกับลินดาเป็นยังไงบ้าง
เธอยังอยู่กับครอบครัวที่แอตแลนตา และ… มัน…
มันก็ทำใจลำบากนะ คือความเศร้าก็มาๆ หายๆ เหมือนคลื่น
ที่จริงผมดีใจที่ได้กลับมาทำงาน จะได้เอาสติไปใช้กับเรื่องอื่น
อ้อ
แล้วคุณล่ะ พวกฉ้อโกงไปถึงไหนละ
อ๋อ ก็ยังมีอยู่ทั่ว ตอดเล็กตอดน้อยทีละนิดละหน่อย
จนกว่าจะมาเจอคุณน่ะสิ
อ้อ ใช่ นั่นแหละปัญหา เพราะคนอาจจะโกหก แต่ตัวเลขโกหกไม่ได้
คืองี้ ชาร์ลส์ โฟตี เขาขอให้ผมมาช่วยดูเรื่อง…
ผู้เสียชีวิตจากศูนย์การแพทย์เมโมเรียล ที่นิวออร์ลีนส์
ฉันได้อ่านข่าวมาเหมือนกัน เจอตั้ง 45 ศพใช่มั้ย
ใช่ ที่สำนักของเราจะต้อง ตีความว่าแต่ละศพเป็นการตายประเภทไหน
น่าจะงานช้างเลยล่ะ
แค่ไปตามหาคนที่กระจัดกระจายหลังพายุ
นั่นก็ฝันร้ายแล้ว
คุณมองว่านี่เป็นอาชญากรรมเหรอ
จำนวนผู้เสียชีวิตสูงมาก แต่เราก็ต้องดูสถานการณ์แวดล้อมด้วย
คือตอนนั้นเรื่องมันก็โหดร้ายอยู่
ลองคิดว่าเราเป็นหมอหรือพยาบาล ที่ต้องเจอเรื่องพวกนั้นสิ
สิ่งที่พวกเขาทำมันสุดยอดมาก
ใช่ ผมเห็นด้วย
แต่ก็ยังมีเรื่องที่ไม่ค่อยชอบมาพากล
คือผมโทรไปหาทนายที่เทเน็ต
พวกเขาเป็นเจ้าของโรงพยาบาล แบบ เปลี่ยนชื่อมาจาก "แบ๊ปทิสต์"
แค่โทรไปขอข้อมูลพื้นฐานธรรมดา แต่เขากลับยักท่าไม่ยอมให้ง่ายๆ
บอกผมต้องส่งแฟกซ์คำร้องไปเป็นลายลักษณ์อักษร
แล้วเขาก็ตอบแฟกซ์มาเป็นอะไรเยอะแยะ
แถลงการณ์จากองค์กร บทความว่าบุคลากรทางการแพทย์เป็นฮีโร่
แต่กลับบอกว่าไม่สามารถหาข้อมูลคนไข้
ตามที่ขอไปได้เลย
แต่แล้วผมกลับได้เอกสารนี้ เพิ่มจากพวกกองที่ส่งมา
มาจาก… จากทนายของไลฟ์แคร์
คือไลฟ์แคร์เขาเป็นบริษัทที่ บริหารศูนย์ซ้อนอยู่ในเมโมเรียล
เหมือนโรงพยาบาลซ้อนโรงพยาบาล คือ…
"ถึงเราจะเพิ่งเริ่มเก็บข้อเท็จจริงในเหตุการณ์
เราได้ข้อมูลว่าผู้ป่วยของเรา…"
แปลว่า ผู้ป่วยที่ตาย ผู้ป่วยของไลฟ์แคร์นะ
ได้รับสารมอร์ฟีนจากแพทย์ชื่อพญ.แอนนา โพ
ซึ่งเราเชื่อว่าไม่ใช่ลูกจ้างของไลฟ์แคร์
ในจังหวะที่ดูเหมือนจะไม่สามารถทำการ อพยพคนไข้เหล่านั้นออกมาได้"
เขาพูดเป็นนัยว่าคนไข้บางส่วนของเขา อาจถูกบังคับจบชีวิตงั้นเหรอ
ดร.โพคนนี้เป็นใครกัน
- ผมก็ยังไม่รู้ - เราต้องหาตัวเธอให้เจอ
ผมเดาว่าเธอคงทำงานที่เมโมเรียล
แล้วถ้าหาประวัติคนไข้ของไลฟ์แคร์ได้ ก็คงจะช่วยได้เยอะเลย
ทีนี้ เวอร์จิเนีย ผมรู้ว่าคุณเป็นนักนิติวิทยาศาสตร์บัญชี
เรื่องนี้อาจจะเกินขอบเขตคดีปกติที่คุณต้องทำ
แต่ ให้ตาย ผมอยากได้สายตาวิเคราะห์คดีของคุณมาช่วย
นี่เหมือน… เหมือนจิ๊กซอว์ที่มีชิ้นส่วนเป็นพันชิ้น
- ทุกชิ้นเป็นสีเดียวกันหมด - แล้วถูกน้องหมาเคี้ยวก่อนด้วย
ใช่เลย ผมเลยหวังว่า…
คือผมจะยินดีมากเลยล่ะ ถ้าคุณยอมมาดูคดีนี้กับผม
เราไม่ได้ทำงั้นกันอยู่แล้วเหรอ
พวกคุณผ่านพายุมายังไง คุณกับสามี บ้านไม่เป็นไรใช่มั้ย
บ้านเราอยู่เขตอัพทาวน์ที่สูง
คือช่วงถนนหนึ่งยังแห้ง แต่อีกช่วงคือจมน้ำไปแล้ว พวกเราโชคดีน่ะ
ดีใจที่ได้ยินอย่างนั้น
งั้น แอนนา…
ในเมื่อเมโมเรียลคงไม่ได้กลับมาเปิดอีกเร็วๆ นี้
เราจะยินดีมากหากคุณจะ พิจารณามาร่วมงานกับแอลเอสยู
นั่นคือถ้าคุณไม่ถือหากจะต้อง ค้างที่บาตันรูจสัปดาห์ละสองสามคืน
ถ้าได้กลับไปทำงาน ฉันยอมเดินทางไปเทนเนสซียังได้
เอ่อ พวกเราใกล้กว่านั้นเยอะ แล้วทีมฟุตบอลก็เก่งกว่าด้วย
จริงค่ะ นั่นจริง
ให้ตาย เราทุกคนคิดว่าคุณเป็น หนึ่งในศัลยแพทย์ฝีมือเยี่ยมที่สุดในรัฐนี้
ขอบคุณที่ชมค่ะ
งั้นอีกสองสามเดือนเมื่อเรื่องเริ่มสงบ เราค่อยมาคุยกัน
ไม่ ฉันกำลังรับงานเลย ฉันพร้อมจะเริ่มเลย
จริงเหรอ
ใช่สิ แน่นอน ฉันอยากกลับไปทำงาน
เอ่อ นั่นยิ่งกว่าที่ผม…
นั่นเยี่ยมมาก
- นั่นเยี่ยมจริงๆ - ดีค่ะ
มา… ดื่มฉลองกัน ผมตื่นเต้นมาก
ขอบคุณค่ะ ฉันก็ตื่นเต้นเหมือนกัน
อรุณสวัสดิ์ค่ะ ทุกคน ฉันแคลลี่ เฟรเดอริคจากเทเน็ต
ขอบคุณที่ทุกคนอุตส่าห์มาไกลถึงนี่ เพื่อมาทำงานในวันนี้
และมาร่วมทีมแจ้งข่าวทางโทรศัพท์ของเรา
โอเคค่ะ บนโต๊ะจะมีเอกสารข้อมูลเฟซชีท
หนึ่งใบคือข้อมูลของคนไข้ที่เสียชีวิตหนึ่งคน
ชื่อคุณจะอยู่กับชื่อคนไข้ที่ได้รับมอบหมาย
ทุกคนได้รับเอกสาร คำแนะนำในการโทรแจ้งแล้วใช่ไหมคะ
ค่ะ ได้รับแล้ว
โอเค แค่ขอย้ำอีกครั้ง
พูดกว้างๆ เท่านั้น ห้ามให้ความเห็นใดๆ
ปกติแล้วผู้เป็นที่รักของผู้เสียชีวิตจะโกรธ นั่นไม่ได้น่าประหลาดใจ
ส่วนใหญ่ยังไม่ได้รับข้อมูลเกี่ยวกับ บุคคลอันเป็นที่รักเลย
เห็นแต่สิ่งที่เขาได้ฟังจากข่าว
ขอโทษนะคะ
ยังไม่มีใครจากเทเน็ตคุยกับ คนจากครอบครัวผู้เสียชีวิตเลยเหรอ
พวกเขาอาจจะพยายามโทรเข้ามาถาม
แต่ตอนนั้นยังไม่มีใคร มีข้อมูลพอที่จะบอกเขาค่ะ ไม่มีเลย
เท่ากับที่สำคัญที่สุด เราต้องบอกความจริงกับสมาชิกครอบครัว
คนไข้อาจจะเสียชีวิตจาก การที่ไฟฟ้าดับหรืออุณหภูมิที่สูงมาก
โอเคนะคะ โอเค
ดิฉันซูซาน มัลแดร์ริค
เป็นหัวหน้าพยาบาลที่ศูนย์การแพทย์เมโมเรียล
และโทรมาแจ้งข่าวเรื่องเชอร์ลีย์ บรูซซาร์ด คุณแม่ของคุณนะคะ
ในที่สุด ฉันพยายามติดต่อมาตั้งนาน
เสียใจที่ต้องเรียนว่า คุณบรูซซาร์ด
ฉันเสียใจจริงๆ ที่ต้องเรียนว่า คุณแม่ของคุณเสียชีวิตที่โรงพยาบาล
ในช่วงระหว่างพายุเฮอร์ริเคนกับการอพยพคนไข้ ออกจากอาคาร
ฉันก็แอบหวังพิลึกๆ ว่าแม่อาจจะ…
โอ๊ย พระเจ้า
ฉันเสียใจจริงๆ ที่เราใช้เวลาถึงสองสัปดาห์
"ผู้เป็นที่รักของคุณได้รับการดูแลจนวินาทีสุดท้าย"
"ผู้เป็นที่รักของคุณได้รับการพิสูจน์ศพ และคลุมผ้า ก่อนจะนำศพไปไว้ยังห้องภาวนา"
"ผู้เป็นที่รักของคุณได้รับการปฏิบัติอย่างมีเกียรติ"
ฉันไม่เข้าใจ
ทำไมถึงไม่อพยพคุณแม่ออกมาก่อนพายุเข้า
นั่นขึ้นอยู่กับความเสี่ยงของตัวคนไข้
คนไข้คนอื่นๆ ก็ออกมาได้
แม่มีความเสี่ยงอะไร
ขออภัยค่ะ ฉันไม่มีข้อมูลเชิงลึกแบบนั้น
รัฐนำศพผู้เป็นที่รักของคุณออกมาแล้ว
นำเขาไปไว้ที่สำนักชันสูตรของเขต
เขาจะพิสูจน์สาเหตุการตายและ…
จะออกมรณบัตรให้หลังจากนั้น
จากนั้นจะมีเจ้าหน้าที่รัฐติดต่อไปค่ะ
ฉันเสียใจด้วยจริงๆ ค่ะ
เราเสียใจด้วยจริงๆ
ลาก่อนค่ะ
โอเค ลาก่อนค่ะ
ก็มีคนไข้บางคนที่…
(พญ.แอนนา โพ) (ศัลยแพทย์ที่เมโมเรียล)
เอ่อ ป่วยหนักระยะสุดท้าย
และต่อให้ไม่มีพายุ เอ่อ ก็มี… มี "คำสั่งปฏิเสธการกู้ชีพ"
พูดอีกทางคือ หากเขาเสียชีวิต ต้องยอมให้เขาเสียชีวิตไปตามธรรมชาติ
และไม่ให้ เอ่อ ใช้วิถีทางพะ… พยุงชีพอะไรในการกู้ชีพเขาคืนมา
เอ่อ เราทำทุกอย่างเท่าที่มีอำนาจจะทำได้
เพื่อทำการรักษาที่ดีที่สุด ให้กับคนไข้ในโรงพยาบาล
และช่วยให้พวกเขาสบายตัว
ใช่ ก็พูดแล้วดูเป็นคนดีมีศีลธรรมมากนะ
อาจจะมากเกินไปหน่อย
คุณไม่คิดว่าเธอดูนิ่งเฉยไร้อารมณ์ไปหน่อยเหรอ เพิ่งผ่านการตายหมู่มาแค่ไม่กี่วัน
เธอเป็นหมอ เธอแค่ทำตัวเป็นมืออาชีพ
ไอ้การคิดว่าหมอและพยาบาลเหล่านี้ จะตั้งใจจบชีวิตคนไข้
ฟังแล้วมันบ้าบอมาก
ค่ะ ฉันตามเรื่องกับเทเน็ต ที่ขอประวัติคนไข้ไป
แล้ว
มีแต่พูดกว้างๆ ไม่ยอมบอกความจริง ว่าประวัติคนไข้อยู่ที่ไหน
งั้นเราก็อาจต้องออกหมายเรียกขอมา หรือไม่งั้นก็ต้องขู่ก่อน
- ฉันมีไอเดียดีกว่านั้น - อะไร
เราสองคนขับรถไปที่นิวออร์ลีนส์ แล้วไปที่เมโมเรียลเลยดีไหม
ไม่อยากเห็นที่เกิดเหตุด้วยตาตัวเองเหรอ
แถมเราอาจจะโชคดีแล้วหาประวัติเจอเองก็ได้
เอ่อ ถ้าผมสูบบุหรี่จะว่าอะไรมั้ย
ที่จริง ไม่ให้สูบค่ะ ฉันไม่ชอบให้กลิ่นติดเสื้อผ้า
เฮ้อ จริง จำสมัยที่คนสูบบุหรี่บนเครื่องบินได้มะ
ฉันจำได้ว่าตอนนั้นอายุ 12 เองมั้ง
ฉันขึ้นเครื่องไปแคลิฟอร์เนียเพื่อจะไปดิสนีย์แลนด์
แล้วก็นั่งในส่วนห้ามสูบบุหรี่
ซึ่งมันไร้สาระมาก เพราะฉันยังต้องหายใจเอาควันบุหรี่ไปสองซอง
แต่อย่างน้อยคุณก็จะได้ไปดิสนีย์แลนด์
นั่นก็จริง
นี่ เคยคิดเรื่องจะออกจากงานไหม
โห ผมคิดเรื่องจะลาออกตลอดเลย
(ถ้าคิดปล้นจะโดนยิง)
ดูสิ
ฉันเอื้อมถึง เดี๋ยวเอาขึ้นไปวางแทน
ภาพที่เขาถ่ายมามันไม่เท่าของจริงเลยเนอะ
เหมือนเวลาโดนรถชน
เรานึกว่าเรารู้ว่าจะเป็นยังไง
แต่ไม่มีทางรู้หรอกจนกว่าจะโดนรถชนจริงๆ
(แคเมรอน อยู่ไหน)
(ศูนย์การแพทย์เมโมเรียล)
(รักษาความปลอดภัย)
มีอะไรให้ช่วยไหม
มี เราเป็นพนักงานสอบสวน ของสำนักอัยการสูงสุดแห่งรัฐ
เราต้องการเข้าไปดูข้างในนั้น
ไม่มีทาง
- โทษที ว่าไงนะ - ถ้าไม่ได้มีหมายหรือชุดกันสารพิษมา
คุณก็ไม่ได้ใส่ชุดกันสารพิษ พวกนั้นก็ไม่ได้ใส่ชุดกันสารพิษ
ถ้าไม่มีชุดกันสารพิษและหมายค้น คุณไม่ได้เข้าไปข้างในแน่ๆ
คุณทำงานให้ใคร
เราทำงานในสัญญาจ้างของเทเน็ต เขาเป็นเจ้าของโรงพยาบาลนี้
คุณมีหัวหน้ารึเปล่า
แหงสิ มี อยากจะโทรหาเขาไหมล่ะ
เขาก็จะบอกเรื่องเดียวกันนั่นแหละ
- อ้อ งั้นก็ไปกันเถอะ - เลวเอ๊ย
ผมมีร้านอาหารกลางวันอร่อยๆ ที่จะทำให้คุ้มที่ขับมา
ฮัลโหล
- ดร.โพ - ค่ะ
ฉันชื่อลิซ จาร์วิส เป็นโปรดิวเซอร์ของซีเอ็นเอ็น
เราเห็นสัมภาษณ์ของคุณจากทางช่องแชนเนลทู
ได้ข่าวว่าทางรัฐเปิดการสอบสวนการตาย ที่ศูนย์การแพทย์เมโมเรียล
จึงอยากได้ข้อมูลจากฝั่งของบุคลากรการแพทย์
ฮัลโหล
ซูซาน นี่แอนนานะ
ไงคะ แอนนา
คุณเป็นยังไงบ้าง
ก็… ยังสบายดี
คือวินซ์ สามีฉันกับฉัน เรา… เราสบายดี
เอ่อ บ้านของเรารอดมาได้ เพราะงั้น… พวกเราก็โอเค
เอ่อ สาเหตุที่ฉันโทรหาคุณคือ…
คุณได้ข่าวรึเปล่าว่า รัฐกำลังสืบสวนเรื่องเมโมเรียล
ไม่ค่ะ ไม่ได้ข่าวเลย
ซีเอ็นเอ็นเพิ่งโทรหาฉัน
เขากำลังเตรียมข่าวว่า อาจมีการการุณยฆาตเกิดขึ้นที่โรงพยาบาล
แล้วอยากฟังความจากฝั่งฉันด้วย
ซีเอ็นเอ็นเหรอ
ฉันไม่แน่ใจว่าควรทำยังไง
รอนิ่งๆ ก่อนแล้วฉันจะ…
ฉันจะให้คนจากเทเน็ตโทรหาคุณ
โอเคนะคะ
โอเค
ใช่ เอ่อ โรเบิร์ต นี่ฮอเรซนะ
คุณได้ข่าวเรื่องเกี่ยวกับโรงพยาบาลเราหรือยัง
ใช่ คือ ผมโทรมา เพราะเรื่องคนไข้ของผม อเลนา บาทิสต์
เธออยู่ในรายชื่อผู้เสียชีวิตด้วยรึเปล่า
ผมแค่ให้เขาเข้าโรงพยาบาลเพื่อกันไว้ก่อน
ก่อนพายุเข้า
เพราะเธอผ่าตัดใส่อุปกรณ์ไฟฟ้าไว้
เธอไม่ได้มีอาการป่วยหนักอะไรแม้แต่น้อย ไม่มีเลย
คืองี้ ตอนผมออกมา ดร.แนดเลอร์ดูแทนไม่ใช่เหรอ…
อ้าว งั้นใครเป็นคนดูแลเธอ
อ้าว แล้วใครจะรู้
- สวัสดีครับ - ยูวิง ฉันแอนนาค่ะ
- อ้าว แอนนา คุณโอเคไหม - คุณอยู่ที่ไหน
ผมย้ายออกมาอยู่ในโรงแรมที่ฮิวสตัน
ห้องของผมมีวิวสวยๆ เห็นทางด่วน และร้านขายรถมือสอง
คุณรู้รึเปล่าว่ารัฐกำลังสืบสวน เรื่องที่เกิดขึ้นที่เมโมเรียล
เขาติดต่อคุณหรือยัง
ยัง รัฐไม่ได้ติดต่อ แต่สื่อติดต่อแล้ว
ใช่ซีเอ็นเอ็นรึเปล่า พวกนั้นขอสัมภาษณ์ฉัน
ใช่
ซีเอ็นเอ็นก็ติดต่อผมมาเหมือนกัน แต่ผมไม่อยากยุ่งอะไรกับคนพวกนี้
ฟังนะ…
ปัญหาที่เราเจออยู่คือ ถ้าเป็นเรื่องของจรรยาบรรณการแพทย์
คนก็จะมีความเห็นกันไปต่างๆ นานา
แล้วผมไม่อยากจะติดร่างแหไปด้วย
งั้นคุณคิดว่าฉันควรทำยังไง
โอ๊ย มาถามผมไม่ได้หรอก
แต่ถ้าเป็นผม จะไปคุยกับเทเน็ตก่อน
สิ่งที่ผมไม่ทำแน่ๆ คือไปคุยกับสื่อพวกนี้
แค่ตัดต่อนิดหน่อย พวกนั้นบิดคำของคุณเป็นยังไงก็ได้
นั่นถูกต้องที่สุด
ไปหลบข่าวก่อน นั่นแหละที่ผมแนะนำได้ หลบ
หวัดดี คุณคือเทียน่า โคลเบิร์นรึเปล่า
คุณเป็นใคร
อาร์เธอร์ แชฟเฟอร์ มาจากหน่วยสอบทุจริตทางการแพทย์
คุณหาฉันเจอได้ยังไง
เอ่อ เพื่อนบ้านในถนนเดียวกันบอกว่า คุณมาอยู่ที่บ้านคุณแม่
คนที่อยู่ในช่วงถนนนี้ ประตูสีแดง
เอ่อ ผมเสียใจด้วยกับเรื่องที่เกิดขึ้น
เฮ้อ นี่ของแม่ทั้งนั้นแหละ
คือทั้งชีวิตของแม่เลย
นี่มันเลวร้ายมาก
ก็… ตราบใดที่เราทุกคนปลอดภัย
ผมขอถามอะไรคุณหน่อยได้ไหม
ได้สิ โอเค
คุณเป็นพยาบาลที่เมโมเรียลใช่ไหม
ใช่ค่ะ ไม่สิ เคยเป็น ก่อนที่โรงพยาบาลจะปิดตัว
แล้วคุณได้ร่วมงานกับพญ.แอนนา โพไหม
ฉันเป็นพยาบาลห้องผ่าตัด ฉันจึงร่วมการผ่าตัดของเธอหลายครั้ง ทำค่ะ
อ้อ แล้วคุณอยู่กับเธอรึเปล่า
ได้ทำงานใกล้ชิดเธอหลังน้ำท่วมโรงพยาบาลไหม
ตอนแรก แต่ฉันก็ต้องออกมา ไม่ได้ตั้งใจแบบนั้นนะ
เอ่อ ฉันเข้าไปช่วยเด็กทารกตู้อบ และ เอ่อ สุดท้ายเลยขึ้นเฮลิคอปเตอร์มา
เดี๋ยวนะ คุณ…
ผมเห็นคุณจากข่าว
คุณช่วยเด็กคนนั้นไว้ นั่นคุณเอง
อ๋อ ใช่ นั่นฉันเอง
เรื่องนั้นคือฮีโร่สุดๆ
ไม่หรอก… ฉันก็ทำสิ่งเดียวกับที่ทุกคนจะทำ
ไม่ๆ สิ่งที่คุณทำมันพิเศษมาก
ขอบคุณค่ะ
ขอโทษนะ
ลูกสาวผมเพิ่งเสียชีวิตเพราะ…
หมอที่ดูแลเธอสั่งยาให้มากเกินไป
ฉัน… เสียใจด้วย นั่นมันเลวร้ายมาก
ใช่ ผมเดาว่า ก็อดคิดไม่ได้ว่าถ้า…
ถ้าหมอเป็นเหมือนคุณ ป่านนี้ลูกอาจจะยังไม่ตาย
ฉันจ่ายยาใหม่ให้คุณมิลเลอร์แล้ว
ถ้าอาการของเขาเปลี่ยนแปลงใดๆ
แจ้งให้ฉันรู้ด้วยนะ โทรเข้ามือถือได้เลย
ขอตัวก่อน
- ฮัลโหล - สวัสดี นี่ดร.โพรึเปล่าครับ
- ค่ะ - ผมสตีเวน แคมปานินี
ผมเป็น ผู้อำนวยการแผนกสื่อสารมวลชนของเทเน็ต
คุณอยู่ใกล้จุดที่มีโทรศัพท์บ้านรึเปล่า
เอ่อ เดี๋ยวเดินไปที่ออฟฟิศได้ค่ะ
รบกวนด้วยครับ แล้วโทรกลับเลย เลขหมายของผมน่าจะขึ้นที่หน้าจอ
(แอนนา โพ, พ.บ.) (แพทย์โสตศอนาสิกวิทยา)
- ดร.โพ - ฉันโทรจากสายบ้านแล้วค่ะ
สักครู่นะครับ ในสายมีผู้ช่วยผู้อำนวยการแผนกกฎหมาย
ออเดรย์ แอนดรูว์อยู่ในสายด้วย
สวัสดีค่ะ ดร.โพ
สวัสดีค่ะ ขอบคุณที่ติดต่อมา
ยินดี
ฉันเข้าใจว่ากำลังมีการสืบสวนรพ.เมโมเรียล
ใช่ค่ะ ถูกต้อง
ฉันอยากได้คำแนะนำหรือข้อปฏิบัติ
ดร.โพ คุณจะช่วยเราได้มาก ถ้าคุณสามารถให้ข้อมูลจากมุมมองของคุณ
และเล่าถึงเหตุการณ์ทุกอย่างที่เกิดขึ้น ในโรงพยาบาล
เริ่มจากตอนเฮอร์ริเคนเข้าเลย
ได้สิ…
พวกเราก็… ลำบากมาก ในการพยายามดูแลคนไข้นะ
ตอนแรกมีแค่ เอ่อ ไฟฟ้าสำรองฉุกเฉิน
ไม่มีเครื่องปรับอากาศ ฉันบอกไม่ถูกหรอกว่ามันเลวร้ายแค่ไหน
มันช่าง…
(ศูนย์วิทยาศาสตร์การแพทย์ มหาวิทยาลัยลุยเซียนาสเตท)
กว่าจะถึงช่วงท้าย ทุกอย่างก็อลหม่านไปหมด
เราถูกสั่งให้อพยพโดยไม่มีทางเลือก
เอ่อ ทุกคนต้องรีบเร่งหาทางออกไป
ดร.โพ ฉันอยาก เน้นเฉพาะไปที่เหตุการณ์
ที่เกิดขึ้นในวันที่ห้า วันสุดท้าย
แต่ก่อนที่จะพูดถึงเรื่องนั้น…
ฉันอยากให้คุณช่วยอธิบายหน่อย
ว่าคุณคิดจะช่วยคดีของฉันยังไง
คือว่า ถ้าถึงขั้นต้องเป็นคดี
ฉันแนะนำ เรื่องการทำคดีให้คุณไม่ได้
ว่าไงนะ
ฉันทำงานให้เทเน็ตค่ะ ไม่ได้ทำงานให้แพทย์คนใดคนหนึ่งโดยเฉพาะ
อันที่จริง ฉันแนะนำได้แค่ว่า คุณควรต้องรีบหาทนายประจำตัว
โอเค ทีนี้กลับไปที่ตอนเช้า วันพฤหัส…
ไม่
ไม่ ฉัน…
ฉันจะไม่ตอบคำถามอะไรของคุณอีก
จนกว่าจะหาทนายได้ ลาก่อน
งั้นต่อจากนี้จะเกิดอะไรขึ้น เราต้องทำอะไรต่อ
(ริชาร์ด ที. ซิมมอนส์ จูเนียร์) (ทนาย)
นิวออร์ลีนส์ถือเป็นเมืองใหญ่ แต่ที่จริงมันเหมือนอำเภอเล็กๆ
ทุกสิ่งที่คุณทำจะถูกจับตาดูและวิเคราะห์อย่างหนัก
คุณเอาเรื่องที่เกิดขึ้นไปคุยกับใครไม่ได้ทั้งสิ้น
โอเคนะ โดยเฉพาะกับสื่อ ห้ามให้สัมภาษณ์…
ฉันไม่อยากให้สัมภาษณ์อีกแล้ว
และแม้แต่สามีของคุณ เอ่อ วินซ์ใช่ไหม
ค่ะ วินซ์
แม้แต่วินซ์ก็ห้ามรู้หมดทุกอย่าง
สิ่งที่คุณกับผมคุยกัน จะรู้กันแค่เราสองคนเท่านั้น
เข้าใจแล้ว
แต่ว่า ฉันต้องบอกคุณไว้เรื่องหนึ่ง ก่อนที่จะเดินหน้าต่อ
ฉันไม่ได้ทำอะไรผิดเลย
ใช่ ผมรู้ ผมรู้แล้ว ผมรู้ครับ ผม…
ผม… รู้จักคุณพ่อของคุณ
เขาเป็น… เป็นคุณหมอที่เก่งมาก
อย่า ฟังก่อน ชื่อเสียงของคุณไม่มีอะไรด่างพร้อย
แล้วเราต้องทำยังไง นั่งรอจนกว่าชื่อเสียงจะป่นปี้เหรอ
ไม่ เราจะไม่ตั้งรับเฉยๆ อย่างเดียวแน่
- แปลว่า - ปล่อยให้ผมจัดการ
ตอนนี้ผมไม่อยากให้คุณกังวลอะไร
คือผมรู้ว่าคุณต้องกังวลแน่ แต่ผมสัญญานะ แอนนา
ผมจะดูแลคุณอย่างดี
ผมอยากรู้ คุณนายโรบิโชซ์
ทำไมทนายของไลฟ์แคร์ ถึงอยากให้คุณมาคุยกับเรา
เพราะฉันเชื่อว่า…
เรื่องที่เกิดขึ้น… หากคุณสืบสวนกรณีการตายเหล่านั้น…
นั่นไม่ใช่เรื่องบังเอิญค่ะ
คุณอยากเล่าเรื่องที่เกิดขึ้นให้เราฟังไหม
ก็ ก่อนอื่น…
สภาพในโรงพยาบาลมัน…
เลวร้ายมาก
คือมันเลวร้ายจนไม่น่าเชื่อ
ทุกอย่างสับสนอลหม่าน
ไม่มีใครรู้ว่าเกิดอะไรขึ้น
ไฟดับอยู่สองวันเต็มๆ
มืดไปหมด
อากาศก็ ร้อนเหมือนไฟนรก
กลิ่นความตายอวลไปทั่ว
โดยเฉพาะในวันสุดท้าย
เขาเรียกฉันขึ้นไปประชุมที่ไลฟ์แคร์
เราจะพาคนไข้ที่อพยพได้ออกไป
เท่ากับ… จะมีคนที่อพยพไม่ได้เหรอ
แผนคือเราจะไม่ทิ้งคนไข้ที่ยังมีลมหายใจไว้เลย
แล้วเอ็มเมตต์ เอเวอเรตต์ล่ะ
เขาก็เป็นคนไข้ของเราคนหนึ่ง
เขายังมีสติ รู้ตัว
ฉันไม่รู้ข้อมูลคนไข้ทุกคนของคุณ นั่นเป็นเรื่องของดร.โพ
คุณไปถามเธอดีกว่า
ฉันเลยไปคุยกับดร.โพ
ขอโทษนะคะ ฉันไดแอน โรบิโชซ์
- ฉันเป็นคนคุมไลฟ์แคร์สาขาที่นี่ - สวัสดี
เราคุยกันเรื่องเอ็มเมตต์
เขาเป็นอัมพาตครึ่งตัว น้ำหนักเท่าไหร่นะ 172 กิโลเนอะ
ประมาณนั้น
ค่ะ เขาเป็นยังไงบ้าง
เขามีสติและรู้ตัว ถ้านั่นคือสิ่งที่คุณจะถาม
ฉันไม่รู้เลยว่ามีคนไข้ที่เหลือบนนี้ยังรู้ตัวอยู่
เขารู้ตัว
คุณคิดว่าต้องใช้คนกี่คนถึงจะย้ายเขาลงไปได้
ฉัน… ฉันไม่รู้ คิดไม่ออกเลย
เราต้องลงบันได นั่นคือเดินในความมืดไปเจ็ดชั้น
ข้ามโรงพยาบาล ผ่านช่องแคบๆ ในห้องเครื่อง
และพูดตรงๆ ฉันไม่รู้ว่าตัวเขาจะลอดไปได้ไหม
แล้วเราจะเอาเขาขึ้นรถไปยังดาดฟ้าลานจอดรถ
แล้วต้องอุ้มขึ้นบันไดแคบๆ ไปยังลานจอดเฮลิคอปเตอร์
ก็… มันต้องมีวิธีทำได้สิ
แค่นี้ก็ลำบากมาก…
สำหรับคนที่จัดการง่ายกว่านี้เยอะ
ขอโทษนะคะ อะไร…
เรากำลังพูดถึงอะไรกันอยู่
เธอบอกว่า…
"คนไข้บางคนจะไม่รอดชีวิตออกไป"
ดร.โพหมายความว่า เธอจะการุณยฆาตเขาหรือเปล่า
เขาไม่เคยใช้คำว่า "การุณยฆาต" ตรงๆ
แต่ฉันค่อนข้างแน่ใจว่า สุดท้ายนั่นคือเรื่องที่เกิดขึ้นกับเขา
แล้วดร.โพ… บอกไหมว่าวางแผนจะทำอะไร
เธอดึงฉันไปและช่วยให้ฉันไม่ต้องเกี่ยว
ฉันจะรับผิดชอบเรื่องนี้แต่เพียงผู้เดียว
ฉันไม่อยากให้ใครคนอื่นกังวลว่า จะต้องเสียใบประกอบ
อย่างกับฉันสนใจเรื่องนั้น
แล้วเกิดอะไรต่อ
เราส่งมอบทั้งชั้นให้กับโพ กับพยาบาลอีกสองคนที่อยู่กับเธอ
คุณรู้รึเปล่าว่าพวกเขาชื่ออะไร พยาบาลสองคนนั้น
ไม่รู้ค่ะ
ฉันไม่รู้จักพวกเขาด้วยซ้ำ
ฉันเชื่อสุดใจเลยว่าคนไข้ของฉันโดนฆ่า
และต่อให้ฉันไม่ได้มีส่วนร่วมในการลงมือ…
แต่ฉันก็ไม่ได้พยายามมากพอเพื่อหยุดมัน
งั้นคุณคิดว่าไง
ผมคิดว่าเธอไม่ได้ได้ยินใครพูดจริงจัง
สั่งให้มีการการุณยฆาตคนไข้
อาจจะแค่เป็นเรื่องเข้าใจผิดกัน
คืองี้ เมื่อดูจากสถานการณ์แล้ว
สิ่งที่น่าจะเกิดขึ้นคือ คนไข้ที่อาการหนักพวกนี้แค่เสียชีวิตเอง
หรือถ้าแย่ที่สุดก็เป็นการสั่งยาให้ผิด
ผมไม่มีทางเชื่อว่าบุคลากรจะ ตั้งใจสังหารคนไข้เลยจริงๆ
ผมไม่สามารถจินตนาการเรื่องแบบนั้น
ฉันก็เหมือนกัน
เราต้องคุยกับคนอื่นๆ จากไลฟ์แคร์อีก
จะได้ทำความเข้าใจเพิ่มเติมว่าเกิดอะไรขึ้น
ฉันจะลองดูว่านัดใครได้
ความดันโลหิตคงที่
เปิดด้านล่างให้กว้างขึ้นอีกหน่อย
- ค่ะ ดร.โพ - ขอบคุณค่ะ
ต่อมน้ำเหลืองโตอย่างหนัก ต้องตัดออกเช่นกัน
รับทราบ
ตื่นสิคะ แอลลีสัน
ตื่นสิ
ไง เป็นยังไงบ้างคะ
ดีค่ะ หมอ
สวัสดี
ข่าวดีนะคะ เราตัดออกได้หมด
เราจะส่งชิ้นเนื้อไปให้พยาธิวิทยา
แต่ฉันว่าน่าจะไม่เหลือเนื้องอกแล้ว
พูดจริงเหรอคะ
คุณจะฟื้นตัวได้ดีมาก
ครอบครัวรออยู่ข้างนอกรึเปล่า
ฉันจะบอกเขาให้
คุณเมนเดซ คุณเป็นหัวหน้าพยาบาลที่ไลฟ์แคร์ใช่ไหม
ถูกต้องค่ะ
งั้นไปกันที่เช้าของวันพฤหัสบดี ที่ 1 กันยายน
นั่นเป็นวันสุดท้ายที่คุณทำงานที่โรงพยาบาลนั้น
ใช่แล้วค่ะ
คุณจำอะไรจากวันนั้นได้บ้าง
มีแต่เฮลิคอปเตอร์
และกลิ่น
ควันจากลานจอดฮ.ลอยเข้ามาถึงข้างใน
เหม็นแทบทนไม่ได้
เรื่องพวกนั้นทำให้คิดถึงสิ่งที่เคยดูจากในทีวี
อะไรครับ
วันไซ่ง่อนล่ม
คุณจอห์นสัน คุณมีหน้าที่อะไรที่ไลฟ์แคร์
คุณชื่อคริสตี้ ใช้ตัวเคสะกดใช่ไหม
ใช่ค่ะ เค-อาร์-ไอ-เอส-ที-วาย
ฉันเป็นผู้อำนวยการด้านเวชศาสตร์ฟื้นฟู ซึ่งแปลว่าฉันดูแล
การฟื้นฟูสุขภาพและบำบัดทุกอย่าง ที่ไลฟ์แคร์
เล่าได้ไหมว่าคุณจำอะไรได้บ้างจากวันสุดท้าย
วันพฤหัสฯ ที่โรงพยาบาล
จำได้ว่าเรามีประชุมกับซูซาน มัลแดร์ริค
แล้วเขาพูดเลยว่า เขาไม่คิดว่าคนไข้ไลฟ์แคร์จะรอดออกไปได้
มัลแดร์ริคพูดแบบนั้นเลยเหรอ
ใช่ค่ะ คิดว่านะ
รู้ไหมว่าทำไมถึงพูด
สภาพที่นั่นมันสับสนอลหม่าน แล้วเขาก็สั่งให้เราทุกคนอพยพออกไป
คือ ฉันเดานะ ฉันไม่ได้รู้แน่ชัด
เดาว่าเขาไม่อยากทิ้งคนไข้ไว้ลำพังเบื้องหลัง
ให้ทรมานอยู่ในโรงพยาบาลที่ถูกอพยพ อีกหลายวันกว่าจะตาย
งั้น เช้าวันนั้นคุณทำอะไร
ทำเหมือนเดิมอย่างที่ทำตลอด
ออกไปเดินดูคนไข้
ทุกคนดูอาการไม่ดี
บางคนหมดสติ และ…
คนอื่นๆ ก็ทรมานกันแย่
บางคนหายใจแบบที่คนจะหายใจก่อนตาย
เราไม่มีอาหาร
ไม่มีน้ำดื่ม
คนแค่พยายามจะอพยพออกไปให้ได้
หนึ่งคน ใครช่วยรับคนไปหนึ่งคนที
ฉันไปช่วยลูกสาวของคนไข้คนหนึ่ง
แองเจลา แมคมานัส ให้ขึ้นเรือออกไป
คุณต้องพาตัวเองไปอยู่ในที่ปลอดภัย เพื่อคุณแม่นะคะ
คุณต้องรอดไปให้ได้เพื่อคุณแม่
นั่นเป็นตอนที่ดร.โพขึ้นมา…
คนไข้เหล่านี้…
อาจจะไม่ได้รอดชีวิตออกไป
ฉันก็ทึ่งนะที่เราประคองคนที่ป่วยสุด มาได้นานขนาดนี้
มีการตัดสินใจแล้วว่า จะให้ยาขนาดที่มีผลถึงชีวิต
เธอพูดไหมว่าจะให้ยาอะไร
เธอไล่ชื่อยามา แต่ฉันกำลังช็อกมาก ฉัน…
ฉันขอให้ย้ำอีกครั้ง เธอก็ย้ำให้ฟัง และ…
ตอนนี้ฉันจำ…
หนึ่งในนั้นคือมอร์ฟีน
หลังจากนั้นเกิดอะไรขึ้น
ฉันได้ยินเธรีส เมนเดซเรียก
น้ำเสียงฟังแล้วไม่สบายใจมาก
คริสตี้ คริสตี้ คริสตี้ มาเร็ว เราต้องกลับไป
เราไปที่ห้องเอ็มเมตต์ เอเวอเรตต์ เพราะดร.โพอยู่ตรงนั้น
เราไม่มีทางพาเขาออกจากที่นี่ได้
แล้วเกิดอะไรขึ้น
เธออยากให้ใครก็ได้วางยานอนหลับให้เขา
คุณ… ได้ยินเธอพูดอย่างนั้นจริงๆ เหรอ
โพขอให้มีคนให้ยานอนหลับเหรอ
คุณจอห์นสัน
อาจจะใช่
ฉันไม่แน่ใจว่าได้ยินจากปากเธอตรงๆ หรือผ่านคำสั่งจากคนอื่น
แต่ฉันได้ยินเธอพูดว่า
"พวกคุณต้องอพยพออกไป คนไข้อยู่ในความดูแลของเราแล้ว"
คุณเห็นเธอทำอะไรอย่างอื่นกับคนไข้คนใดรึเปล่า
ตอนที่ฉันออกมา ฉันเห็นเธอเดินอยู่ตรงทางเดิน
ฉันว่าเธอดูกระวนกระวายมาก
เธอมากับพยาบาลสองคน
คุณได้เห็นเธอให้ยา กับคนไข้คนใดหรือไม่
ได้เห็นอะไรอย่างอื่นรึเปล่า
ไม่ค่ะ
เราออกมา
คุณนากามารุ ในฐานะเภสัชกรประจำในวันสุดท้าย
ดร.โพบอกคุณไหมว่า มีแผนจัดการกับคนไข้อย่างไร
เธอบอกว่าคนไข้จะได้ยา ในขนาดที่ทำให้ถึงแก่ชีวิต
คุณได้ยินตรงๆ เลยเหรอ "จะให้ยาขนาดที่ทำให้ถึงแก่ชีวิต"
คำเหล่านั้นเลย
เท่าที่ผมจำได้
แล้วเกิดอะไรขึ้น
ผมถามว่าเธอจะให้ยาแบบไหนกับคนไข้
เธอชูขวดของมอร์ฟีนกับเวอร์เซด
ซึ่งเป็นยากล่อมประสาทในการผ่าตัด
เธอขอเบิกอุปกรณ์
ซึ่งรวมถึงเข็มฉีดยาและน้ำเกลือหลายขวด
น้ำเกลือ
เราใช้เพื่อส่งยาเข้าไปสู่เข็มที่คาเอาไว้
ให้เข้าสู่เส้นเลือดคนไข้
ในฐานะของเภสัชกร คุณให้สิ่งที่เธอขอไปหรือไม่
ครับ ให้
แล้วคุณได้เห็นเธอหรือพยาบาล ให้ยาเหล่านั้นกับตาหรือไม่
(มอร์ฟีน)
ผมเห็นเขาดูดยาเข้าไปในเข็มฉีด
แต่ไม่ได้เห็นตอนฉีดให้คนไข้โดยตรง ไม่เห็น
คุณเห็นอะไรอีกไหม
เห็น หลังจากนั้น
ผมเห็นดร.โพออกมาจากห้องห้องหนึ่ง
เธอเอาเข็มฉีดยาใส่ถุงขยะพลาสติกใส
แล้วโพก็ขอให้ผมช่วย
ขอให้ทำอะไร
เธอขอให้ผมเข้าไปดูคนไข้…
แล้วคลุมผ้าให้คนที่ตายไปแล้ว
คุณเชื่อว่า…
ในความเห็นของผม เราไม่สามารถสรุปเป็นอื่นได้แล้ว
คนไข้เหล่านั้นถูกฆาตกรรม
คำบรรยายโดย ปัทมวรรณ บูรณมาตร์